《便面为念斋侍御题》
明代·符锡

高人昔未遇，结屋蒙山阴。读书探玄秘，扫迹忘幽深。

出处信大节，伊颜夙所钦。引领云径微，重携谁民琴。

殷勤弦上思，旷世一开衿。祥风飘紫蔓，阳光耀丹林。

宁知乘骢贵，白首犹初心。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。